## Odluka o usklađivanju mirovina od 1. prosinca1993.

### NN 116/1993 (30.12.1993.), Odluka o usklađivanju mirovina od 1. prosinca1993.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 30. stavka 3. Zakona o osnovnim pravima iz mirovinskog
i invalidskog osiguranja ("Narodne novine", broj 53/91) te članka
6. točke 13. Statuta Republičkog fonda mirovinskog i invalidskog osiguranja
samostalnih privrednika Hrvatske ("Narodne novine", br. 58/90
i 21/92), Upravni odbor Republičkog fonda mirovinskog i invalidskog osiguranja
samostalnih privrednika Hrvatske, na sjednici održanoj 27. prosinca 1993.
donosi

## ODLUKU

### o usklađivanju mirovina od 1. prosinca 1993.

1. U skladu s Uredbom o utvrđivanju najviših iznosa mase sredstava za
isplatu mirovina ("Narodne novine", broj 93/93) mirovine korisnika
mirovine koji su pravo na mirovinu ostvarili do 31. prosinca 1992. i koje
su od 1. siječnja 1993. povećane za 20,2% i mirovine korisnika mirovine
koji su pravo na mirovinu ostvarili 1. siječnja 1993. ili poslije toga
dana i koje su povećane od 1. siječnja 1993. za 123,2%, prema Odluci o
usklađivanju mirovina od 1. siječnja 1993. ("Narodne novine",
broj 23/93) i koje su povećane od 1. veljače za 26,1% prema Odluci o usklađivanju
mirovina od 1. veljače 1993. ("Narodne novine", broj 35/93) od
1. ožujka 1993. za 22,7% prema Odluci o usklađivanju mirovina od 1. ožujka
1893. ("Narodne novine", broj 47/93), od 1. travnja 1993. za
44,3% prema Odluci o usklađivanju mirovina od 1. travnja 1993. ("Narodne
novine", broj 54/93) od 1. svibnja 1993 za 27,8% prema Odluci o usklađivanju
mirovina od 1. svibnja 1993. ("Narodne novine", broj 67/93) od
1. lipnja 1993. za 37,8% prema Odluci o usklađivanju mirovina od 1. lipnja
1993. ("Narodne novine", broj 72/93) od 1. srpnja 1993. za 32,8%
prema Odluci o usklađivanju mirovina od 1. srpnja 1993. ("Narodne
novine", broj 80/93) se od 1. kolovoza 1993. za 34% prema Odluci o
usklađivanju mirovina od 1. kolovoza 1993. ("Narodne novine",
broj 87/93) od 1. listopada 1993. za 30,388% prema Odluci o usklađivanju
mirovina od 1. listopada 1993. ("Narodne novine", broj 101/93)
od 1. studenoga 1993. za 4% prema Odluci o usklađivanju mirovina od 1.
studenoga 1993. ("Narodne novine", broj 101/93) povećavaju se
od 1. prosinca 1993. za 1%.

2. Mirovine korisnika mirovine koji su pravo na mirovinu ostvarili 1.
prosinca 1993. ili poslije toga dana i koje nisu povečane za 123,2%, za
26,1%, za 22,7%, za 44,3%, za 27,8%, za 37,8%, za 32,8%, za 34%, za 30,388%
i za 4% povećavaju se od dana ostvarivanja prava za 2.038,924%.

3. Kao osnovica za povećanje mirovine prema točki 1. ove odluke uzima
se mirovina koja je korisniku pripadala na dan 1. prosinca 1993, a kao
osnovica za povećanje mirovina prema točki 2. ove odluke uzima se mirovina
koja je korisniku pripadala na dan ostvarivanja prava na mirovinu.

4. Usklađivanje mirovina, prema ovoj odluci, obavit će se po službenoj
dužnosti, bez donošenja rješenja.

5. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1993.

Klasa: 142-13/93-01/4645

Urbroj : 342-99-01 /93-1

Zagreb, 27. prosinca 1993.

Predsjednik Upravnog odbora Republičkog fonda

mirovinskog i invalidskog osiguranja samostalnih privrednika
Hrvatske

**dr. Stjepan Blažinkov, v. r.**

Odluka, NN 116/1993-2266